CELEX: 32021R2266
Language: et
Date: 2021-12-17 00:00:00
Title: Komisjoni rakendusmäärus (EL) 2021/2266, 17. detsember 2021, millega kehtestatakse nõukogu direktiivi 92/83/EMÜ kohaldamise eeskirjad seoses alkohoolsete jookide iseseisvate väiketootjate sertifitseerimise ja enesesertifitseerimisega aktsiisiga maksustamise eesmärgil

20.12.2021   
               
               
                  ET
               
               
                  Euroopa Liidu Teataja
               
               
                  L 455/26
               
            
         KOMISJONI RAKENDUSMÄÄRUS (EL) 2021/2266,
         17. detsember 2021,
         millega kehtestatakse nõukogu direktiivi 92/83/EMÜ kohaldamise eeskirjad seoses alkohoolsete jookide iseseisvate väiketootjate sertifitseerimise ja enesesertifitseerimisega aktsiisiga maksustamise eesmärgil
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, (1) eriti selle artikli 23a lõiget 4,
         ning arvestades järgmist:
         
                     (1)
                  
                  
                     Direktiivis 92/83/EMÜ on sätestatud tingimused siseturu rajamise ja toimimise tagamiseks alkoholi maksustamise valdkonnas.
                  
               
                     (2)
                  
                  
                     Nõukogu direktiiviga (EL) 2020/1151, (2) millega muudeti direktiivi 92/83/EMÜ, laiendati liikmesriikide võimalust kohaldada vähendatud aktsiisimäärasid, mida sai kasutada üksnes iseseisvate väiketootjate poolt väikestes kogustes toodetava õlle ja etanooli suhtes, ka iseseisvate väiketootjate poolt väikestes kogustes toodetavate muude alkohoolsete jookide suhtes. Vastavalt direktiivi 92/83/EMÜ artikli 23a lõikele 1 peavad liikmesriigid taotluse korral väljastama nende territooriumil asuvatele iseseisvatele väiketootjatele aastase sertifikaadi, millega kinnitatakse tootjate aastast kogutoodangut ja nende vastavust direktiivis 92/83/EMÜ sätestatud kriteeriumidele (edaspidi „sertifikaat“). Selleks et hõlbustada tootjate iseseisva väiketootja staatuse tunnustamist kõikides liikmesriikides, tuleb sertifikaadi jaoks kasutada ühtset vormi.
                  
               
                     (3)
                  
                  
                     Soovitavalt peaks iseseisvaid väiketootjaid sertifitseerima see liikmesriik, kus iseseisev väiketootja asub. Halduskoormuse vähendamiseks on asjakohane näha ette iseseisva väiketootja enesesertifitseerimine, eeldusel et liikmesriigid on võtnud asjakohaseid meetmeid süsteemist kõrvalehoidmise, selle vältimise või kuritarvitamise ärahoidmiseks.
                  
               
                     (4)
                  
                  
                     Selleks et hõlbustada iseseisvate väiketootjate staatuse tunnustamist, tuleks nõukogu direktiivi 2008/118/EÜ (3) IV või V peatüki kohast kaupade liikumist käsitlevasse haldusdokumenti lisada viide iseseisvate väiketootjate sertifikaadile, nagu on nõutud direktiivi 92/83/EMÜ artikli 23a lõikes 1.
                  
               
                     (5)
                  
                  
                     Selleks et selgitada, milliseid tõendeid peavad iseseisvad väiketootjad kasutama enesesertifitseerimise korral, on vaja täpsustada teave, mis tuleb esitada direktiivi 2008/118/EÜ IV või V peatüki kohast kaupade liikumist käsitlevas haldusdokumendis ja lihtsustatud saatedokumendis.
                  
               
                     (6)
                  
                  
                     Käesoleva määruse kohaldamine tuleks edasi lükata 1. jaanuarini 2022, et viia see vastavusse direktiivi (EL) 2020/1151 ülevõtmiseks kehtestatud riiklike meetmete kohaldamisega.
                  
               
                     (7)
                  
                  
                     Käesolevas määruses sätestatud meetmed on kooskõlas aktsiisikomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Iseseisva väiketootja sertifikaat
            Direktiivi 92/83/EMÜ artikli 23a lõikes 1 osutatud iseseisvate väiketootjate sertifikaadi (edaspidi „sertifikaat“) vorm on sätestatud käesoleva määruse lisas.
         
         
            Artikkel 2
            Viide sertifikaadile direktiivi 2008/118/EÜ IV peatüki kohast kaupade liikumist käsitlevas haldusdokumendis
            Sertifikaadile viitamisel direktiivi 2008/118/EÜ IV peatüki kohast kaupade liikumist käsitlevas haldusdokumendis peab komisjoni määruse (EÜ) nr 684/2009 (4) I lisa tabelis 1 esitatud haldusdokument sisaldama järgmist teavet:
            
                        a)
                     
                     
                        lahtris 17 l: „Kirjeldatud toote on valmistanud“, millele järgneb vastavalt vajadusele üks järgmistest määratlustest:
                        
                                    a)
                                 
                                 
                                    „sertifitseeritud iseseisev väike õlletehas“;
                                 
                              
                                    b)
                                 
                                 
                                    „sertifitseeritud iseseisev väike veinitootja“;
                                 
                              
                                    c)
                                 
                                 
                                    „sertifitseeritud iseseisev väike muude kääritatud jookide kui veini ja õlle tootja“;
                                 
                              
                                    d)
                                 
                                 
                                    „sertifitseeritud iseseisev väike vahetoodete tootja“;
                                 
                              
                                    e)
                                 
                                 
                                    „sertifitseeritud iseseisev väike piiritusetehas“;
                                 
                              
                  
                        b)
                     
                     
                        lahtris 18e: sertifikaadi puhul asjakohane dokumendi liik;
                     
                  
                        c)
                     
                     
                        lahtris 18f: sertifikaadi seerianumber.
                     
                  
         
            Artikkel 3
            Viide sertifikaadile direktiivi 2008/118/EÜ V peatüki kohast kaupade liikumist käsitlevas haldusdokumendis
            
               1.   Sertifikaadile viitamisel direktiivi 2008/118/EÜ V peatüki kohast kaupade liikumist käsitlevas haldusdokumendis peab komisjoni määruses (EMÜ) nr 3649/92 (5) sätestatud lihtsustatud saatedokumendi lahtrisse 14 kantav teave koosnema sertifikaadi seerianumbrist ja sõnast „sertifikaat“, millele eelneb vastavalt vajadusele üks järgmistest määratlustest:
               
                           a)
                        
                        
                           „Iseseisev väike õlletehas“;
                        
                     
                           b)
                        
                        
                           „Iseseisev väike veinitootja“;
                        
                     
                           c)
                        
                        
                           „Iseseisev väike muude kääritatud jookide kui veini ja õlle tootja“;
                        
                     
                           d)
                        
                        
                           „Iseseisev väike vahetoodete tootja“;
                        
                     
                           e)
                        
                        
                           „Iseseisev väike piiritusetehas“.
                        
                     
            
               2.   Juhtudel, mil kaupade liikumine hõlmab erinevaid alkohoolseid jooke ja vähendatud aktsiisi kavatsetakse kohaldada ainult teatavate jookide suhtes, märgitakse iseseisva väiketootja toodetud alkohoolsete jookide kaubanduslik kirjeldus määruses (EMÜ) nr 3649/92 sätestatud lihtsustatud saatedokumendi lahtrisse 14.
            
         
         
            Artikkel 4
            Iseseisvate väiketootjate enesesertifitseerimine
            Kui iseseisvad väiketootjad vastavad direktiivi 92/83/EMÜ artikli 4 lõikes 2, artikli 9a lõikes 2, artikli 13a lõikes 4, artikli 18a lõikes 3 või artikli 22 lõikes 2 sätestatud määratlustele ning liikmesriigid lubavad oma territooriumil asuvatel iseseisvatel väiketootjatel ennast sertifitseerida, esitatakse tootjate staatus ja nende aastatoodang haldusdokumendis vastavalt käesoleva määruse artiklitele 5 ja 6.
         
         
            Artikkel 5
            Direktiivi 2008/118/EÜ IV peatüki kohast kaupade liikumist käsitleva haldusdokumendi täitmise nõuded enesesertifitseerimise korral
            
               1.   Direktiivi 2008/118/EÜ IV peatüki kohase kaupade liikumise korral esitatakse iseseisvate väiketootjate staatus komisjoni määruse (EÜ) nr 684/2009 I lisa tabelis 1 esitatud haldusdokumendi lahtris 17 l järgmiselt: „Käesolevaga tõendatakse, et kirjeldatud toote on valmistanud“, millele järgneb vastavalt vajadusele üks järgmistest määratlustest:
               
                           a)
                        
                        
                           „iseseisev väike õlletehas“;
                        
                     
                           b)
                        
                        
                           „iseseisev väike veinitootja“;
                        
                     
                           c)
                        
                        
                           „iseseisev väike muude kääritatud jookide kui veini ja õlle tootja“;
                        
                     
                           d)
                        
                        
                           „iseseisev väike vahetoodete tootja“;
                        
                     
                           e)
                        
                        
                           „iseseisev väike piiritusetehas“.
                        
                     
            
               2.   Kui alkohoolsete jookide saatja ei ole ennast sertifitseerinud iseseisev väiketootja, tuleb lahtrisse 17 l kanda ka tootja nõukogu määruse (EL) nr 389/2012 (6) artikli 19 lõikes 1 osutatud aktsiisiandmete vahetamise süsteemi number (edaspidi „SEED-number“) või käibemaksukohustuslasena registreerimise number.
               SEED-number on aktsiisiga seotud loa number, mille annavad määruse (EL) nr 389/2012 artikli 19 lõikes 1 osutatud pädevad asutused. Nõukogu direktiivi 2006/112/EÜ (7) artiklis 214 osutatud käibemaksukohustuslasena registreerimise number märgitakse ainult juhul, kui iseseisval väiketootjal ei ole SEED-numbrit.
            
            
               3.   Iseseisva väiketootja alkohoolsete jookide aastatoodang esitatakse määruse (EÜ) nr 684/2009 I lisa tabelis 1 esitatud haldusdokumendi lahtris 17n. Kogus märgitakse hektoliitrites, välja arvatud etanooli puhul, mille kogus märgitakse puhta alkoholi hektoliitrites.
            
         
         
            Artikkel 6
            Direktiivi 2008/118/EÜ V peatüki kohast kaupade liikumist käsitleva haldusdokumendi täitmise nõuded enesesertifitseerimise korral
            Direktiivi 2008/118/EÜ V peatüki kohase kaupade liikumise korral esitatakse määruses (EMÜ) nr 3649/92 sätestatud lihtsustatud saatedokumendi lahtris 14 järgmine teave:
            
                        a)
                     
                     
                        iseseisva väiketootja staatus järgmiselt: „Käesolevaga tõendatakse, et kirjeldatud toote on valmistanud“, millele järgneb vastavalt vajadusele üks järgmistest määratlustest:
                        
                                    a)
                                 
                                 
                                    „iseseisev väike õlletehas“;
                                 
                              
                                    b)
                                 
                                 
                                    „iseseisev väike veinitootja“;
                                 
                              
                                    c)
                                 
                                 
                                    „iseseisev väike muude kääritatud jookide kui veini ja õlle tootja“;
                                 
                              
                                    d)
                                 
                                 
                                    „iseseisev väike vahetoodete tootja“;
                                 
                              
                                    e)
                                 
                                 
                                    „iseseisev väike piiritusetehas“;
                                 
                              
                  
                        b)
                     
                     
                        aastane kogutoodang hektoliitrites, välja arvatud etanooli puhul, mille kogus esitatakse puhta alkoholi hektoliitrites;
                     
                  
                        c)
                     
                     
                        ennast sertifitseerinud iseseisva väiketootja SEED-number või käibemaksukohustuslasena registreerimise number, nagu on sätestatud käesoleva määruse artikli 5 lõikes 2, kui alkohoolsete jookide saatja ei ole tootja;
                     
                  
                        d)
                     
                     
                        iseseisva väiketootja toodetud alkohoolsete jookide kaubanduslik kirjeldus, kui kaupade liikumine hõlmab erinevaid alkohoolseid jooke ja vähendatud aktsiisi kavatsetakse kohaldada ainult teatavate jookide suhtes.
                     
                  
         
            Artikkel 7
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 316, 31.10.1992, lk 21.
         
            (2)  Nõukogu 29. juuli 2020. aasta direktiiv (EL) 2020/1151, millega muudetakse direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (ELT L 256, 5.8.2020, lk 1).
         
            (3)  Nõukogu 16. detsembri 2008. aasta direktiiv 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT L 9, 14.1.2009, lk 12).
         
            (4)  Komisjoni 24. juuli 2009. aasta määrus (EÜ) nr 684/2009, millega rakendatakse nõukogu direktiivi 2008/118/EÜ seoses aktsiisi peatamise korra alusel toimuva aktsiisikaupade liikumise arvutipõhiste menetlustega (ELT L 197, 29.7.2009, lk 24).
         
            (5)  Komisjoni 17. detsembri 1992. aasta määrus (EMÜ) nr 3649/92 aktsiisiga maksustatavate lähteliikmesriigis tarbimisse lastud toodete ühendusesisesel liikumisel kasutatava lihtsustatud saatedokumendi kohta (EÜT L 369, 18.12.1992, lk 17).
         
            (6)  Nõukogu 2. mai 2012. aasta määrus (EL) nr 389/2012, milles käsitletakse halduskoostööd aktsiisimaksude valdkonnas ja millega tunnistatakse kehtetuks määrus (EÜ) nr 2073/2004 (ELT L 121, 8.5.2012, lk 1).
         
            (7)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
      
      
         
            LISA
            
               EUROOPA LIIT
            
            
               ALKOHOOLSETE JOOKIDE ISESEISVATE VÄIKETOOTJATE AKTSIISISERTIFIKAAT
            
            (nõukogu direktiivi 92/83/EMÜ artikkel 23a)
            
                        
                           Seeria nr:
                        
                     
                  
                        
                                    
                                       1.
                                    
                                 
                                 
                                    ISESEISVA VÄIKETOOTJA ANDMED
                                 
                              
                  
                        Nimetus/nimi
                     
                  
                        Tänav ja majanumber
                     
                  
                        Sihtnumber, asula
                     
                  
                        Asukohaliikmesriik
                        SEED-number/käibemaksukohustuslasena registreerimise number
                     
                  
                        
                                    
                                       2.
                                    
                                 
                                 
                                    Nende alkohoolsete jookide kirjeldus, mille jaoks aktsiisisertifikaati taotletakse
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Alkohoolsete jookide liik
                     
                     
                        Kirjeldus
                     
                     
                        Aastane kogutoodang
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    PÄDEVA ASUTUSE ANDMED
                                 
                              Nimi
                        Asutuse viitenumber (kui on asjakohane)
                        Aadress
                        Telefoninumber
                        E-posti aadress
                     
                  
                        
                                    
                                       4.
                                    
                                 
                                 
                                    PÄDEVA ASUTUSE KINNITUS
                                 
                              Allakirjutanud riiklik ametiasutus kinnitab
                        
                                    —
                                 
                                 
                                    lahtris 1 nimetatud iseseisva väiketootja lahtris 2 kirjeldatud aastase kogutoodangu;
                                 
                              
                                    —
                                 
                                 
                                    et lahtris 1 identifitseeritud iseseisev väiketootja vastab vastavalt direktiivi 92/83/EMÜ artikli 4 lõikes 2, artikli 9a lõikes 2, artikli 13a lõikes 4, artikli 18a lõikes 3 või artikli 22 lõikes 2 sätestatud kriteeriumidele.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Allakirjutaja nimi ja ametikoht
                     
                  
                        Koht, kuupäev
                     
                     
                        Tempel (kui on asjakohane)
                     
                     
                        Allkiri
                     
                  
               Selgitavad märkused
            
            
                        1.
                     
                     
                        Käesolev sertifikaat on dokument, millega tõendatakse vähendatud aktsiisimäära kohaldamist iseseisvate väiketootjate toodetud alkohoolsete jookide suhtes, nagu on osutatud direktiivi 92/83/EMÜ artiklis 23a. Vastavalt sellele koostatakse iga iseseisva väiketootja kohta aastas üks sertifikaat, kus on märgitud kõigi toodetud alkohoolsete jookide liigid.
                     
                  
                        2.
                     
                     
                        Väljaantava sertifikaadi vormi mõõdud on 210 × 297 mm. Kui vorm trükitakse paberile, peab paber olema valge ja ei tohi sisalda puidumassi jääke.
                     
                  
                        3.
                     
                     
                        Sertifikaat täidetakse loetavalt ja niisugusel viisil, et kandeid ei ole võimalik kustutada. Kustutamine ja ülekirjutamine ei ole lubatud. Sertifikaat täidetakse väiketootja asukohaliikmesriigi tunnustatud keeles. Mõiste „tunnustatud keel“ tähendab üht iseseisva väiketootja asukohaliikmesriigis ametlikult kasutatavat keelt või mis tahes muud liidu ametlikku keelt, mille kõnealune liikmesriik on tunnistanud sel eesmärgil sobivaks.
                     
                  
                        4.
                     
                     
                        Kui sertifikaat on koostatud muus kui sihtliikmesriigi tunnustatud keeles, peab kaubasaaja sertifikaati esitades lisama sellele tõlke, kui kõnealuse liikmesriigi asutused seda nõuavad. Kõnealune liikmesriik võib omal äranägemisel loobuda tõlke lisamise nõudest.
                     
                  
                        5.
                     
                     
                        Seerianumber on 14kohaline. See algab sertifikaadi väljaandmise aastale viitava kahekohalise numbriga; sellele järgneb sertifikaadi välja andnud liikmesriigi kahetäheline kood vastavalt määruse (EÜ) nr 684/2009 II lisa punktile 3; sellele järgneb 10kohaline tähtnumbriline riiklik kordumatu tunnus, mille on andnud iseseisva väiketootja asukohaliikmesriik. Sellise seerianumbri näide: 22ES01ABCD234E.
                     
                  
                        6.
                     
                     
                        Sertifikaadi lahtrisse 1 märgitakse iseseisva väiketootja identifitseerimiseks vajalikud andmed, sh SEED-number. Käibemaksukohustuslasena registreerimise number märgitakse ainult siis, kui iseseisval väiketootjal ei ole SEED-numbrit.
                     
                  
                        7.
                     
                     
                        Sertifikaadi lahtrisse 2 märgib pädev asutus nende iseseisva väiketootja alkohoolsete jookide aastase kogutoodangu, mille kohta sertifikaati taotletakse, pidades silmas järgmist:
                        
                                    a)
                                 
                                 
                                    alkohoolse joogi liik märgitakse vastavalt järgmisele direktiivis 92/83/EMÜ sätestatud loetelule:
                                    
                                                i)
                                             
                                             
                                                õlu;
                                             
                                          
                                                ii)
                                             
                                             
                                                vein;
                                             
                                          
                                                iii)
                                             
                                             
                                                muud kääritatud joogid kui vein ja õlu;
                                             
                                          
                                                iv)
                                             
                                             
                                                vahetooted;
                                             
                                          
                                                v)
                                             
                                             
                                                etanool;
                                             
                                          
                              
                                    b)
                                 
                                 
                                    esitada võib toote kirjelduse. Kui esitatakse vahetoodete ja muude kääritatud jookide kirjeldus, peab kirjeldus olema kooskõlas direktiivi 92/83/EMÜ artikli 13a lõigetega 2 ja 3 ning artikli 18a lõikega 2;
                                 
                              
                                    c)
                                 
                                 
                                    alkohoolse joogi kogust väljendatakse hektoliitrites, välja arvatud etanooli puhul, mille kogus märgitakse puhta alkoholi hektoliitrites.
                                 
                              
                  
                        8.
                     
                     
                        Sertifikaadi lahtrisse 3 märgitakse pädeva asutuse identifitseerimiseks vajalikud andmed, sh vajaduse korral tolliasutuse viitenumber, nagu on sätestatud määruse (EÜ) nr 684/2009 II lisa punktis 5.
                     
                  
                        9.
                     
                     
                        Pädevad asutused võivad loobuda väljastatud sertifikaadi tembeldamise nõudest, kui see on kinnitatud muul viisil, nt elektroonilise allkirjaga.